CELEX: C2006/326/46
Language: fi
Date: 2006-12-30 00:00:00
Title: Asia C-340/05: Yhteisöjen tuomioistuimen määräys (kolmas jaosto) 28.9.2006 (Oberlandesgericht Münchenin (Saksa) esittämä ennakkoratkaisupyyntö) — rikosoikeudenkäynti Stefan Kremeriä vastaan (Työjärjestyksen 104 artiklan 3 kohdan ensimmäinen alakohta — Direktiivi 91/439/ETY — Ajokorttien vastavuoroinen tunnustaminen — Ajoluvan peruuttaminen ensimmäisessä jäsenvaltiossa — Toisessa jäsenvaltiossa myönnetty ajokortti — Ajo-oikeuden tunnustamisesta kieltäytyminen ensimmäisessä jäsenvaltiossa — Vaatimus kansallisten edellytysten noudattamisesta uuden ajoluvan saamiseksi peruuttamisen jälkeen)

30.12.2006   
            
            
               FI
            
            
               Euroopan unionin virallinen lehti
            
            
               C 326/23
            
         Yhteisöjen tuomioistuimen määräys (kolmas jaosto) 28.9.2006 (Oberlandesgericht Münchenin (Saksa) esittämä ennakkoratkaisupyyntö) — rikosoikeudenkäynti Stefan Kremeriä vastaan
   (Asia C-340/05) (1)
   
   (Työjärjestyksen 104 artiklan 3 kohdan ensimmäinen alakohta - Direktiivi 91/439/ETY - Ajokorttien vastavuoroinen tunnustaminen - Ajoluvan peruuttaminen ensimmäisessä jäsenvaltiossa - Toisessa jäsenvaltiossa myönnetty ajokortti - Ajo-oikeuden tunnustamisesta kieltäytyminen ensimmäisessä jäsenvaltiossa - Vaatimus kansallisten edellytysten noudattamisesta uuden ajoluvan saamiseksi peruuttamisen jälkeen)
   (2006/C 326/46)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberlandesgericht München
   Rikosoikeudenkäynnin asianosainen/asianosaiset pääasiassa
   Stefan Kremer
   Oikeudenkäynnin kohde
   Ennakkoratkaisupyyntö — Oberlandesgericht München — Yhteisön ajokortista 29.7.1991 annetun neuvoston direktiivin 91/439/ETY (EYVL L 237, p. 1) 1 artiklan 2 kohdan ja 8 artiklan 2 ja 4 kohdan tulkinta — Sellaisen toisen jäsenvaltion myöntämän ajokortin tunnustamatta jättäminen, jonka haltijalta on peruutettu kansallinen ajokortti ilman ajokieltoaikaa tieliikennelainsäädännön toistuvan rikkomisen vuoksi — Velvollisuus toimittaa ennakkoon lääketieteellis-psykologinen lausunto, joka osoittaa ajokyvyn
   Määräysosa
   Yhteisön ajokortista 29.7.1991 annetun neuvoston direktiivin 91/439/ETY, sellaisena kuin se on muutettuna 2.6.1997 annetulla neuvoston direktiivillä 97/26/EY, 1 artiklan 2 kohta ja 8 artiklan 2 ja 4 kohta ovat esteenä sille, että jäsenvaltio kieltäytyy tunnustamasta alueellaan ajo-oikeutta, joka perustuu toisessa jäsenvaltiossa myönnettyyn ajokorttiin, ja näin ollen tämän ajokortin pätevyyttä, niin kauan kuin tämän ajokortin haltija, jonka aikaisempi ajolupa on ensimmäisessä jäsenvaltiossa peruutettu ilman väliaikaista kieltoa hankkia uusi ajolupa, ei ole noudattanut tämän ensimmäisen jäsenvaltion lainsäädännössä asetettuja edellytyksiä uuden ajoluvan saamiseksi tämän peruuttamisen jälkeen, sellainen ajokykyä koskeva tutkimus mukaan lukien, joka osoittaa, että perusteita kyseiseen peruutukseen ei enää ole.
   
      (1)  EUVL C 296, 26.11.2005.